**SA Haapsalu Neuroloogiline Rehabilitatsioonikeskus nõukogu 2024. a. aruanne**

Sihtasutuse Haapsalu Neuroloogilise Rehabilitatsioonikeskuse (edaspidi HNRK) nõukogu ülesandeks on kavandada HNRK tegevust ja korraldada juhtimist ning teostada järelevalvet sihtasutuse tegevuse üle. Nõukogu liikmed on oma tegevuses lähtunud HNRK põhikirjast ning kehtivatest õigusaktidest.

* Kersti Esnar (nõukogu esimees kuni 30.09.2024)
* Monika Haukanõmm (nõukogu esimees alates 16.11.2024)
* Annelii Jürgenson (nõukogu esimees vahemikus 01.10 – 15.11.2024)
* Evelyn Liivamägi
* Nikita Panjuškin (alates 04.11.2024)

Nõukogu koosolekud toimuvad regulaarselt. 2024. aastal toimusid SA Haapsalu Neuroloogiline Rehabilitatsioonikeskus nõukogu koosolekud kuuel korral. 2024. aastal toimunud haigla nõukogu koosolekute protokollid on edastatud nii Sotsiaalministeeriumile kui ka Rahandusministeeriumile. Nõukogu on kinnitanud 2025. a. haigla eelarve, tegevuskava ning investeeringute plaani, samuti tutvunud ja heaks kiitnud majandus- ja tegevusaruande. Nõukogu on regulaarselt tutvunud eelarve täitmisega, lahendanud HNRK juhtimisega üles kerkinud küsimusi, s.h. toetanud personali tagasiside kogumise süsteemi muutmist, toetanud algatust luua patsiendi nõukoda, kinnitanud kinnisvara soetamise tudengitele ajutise elupinna loomiseks, toetanud imago-uuendamise projekti jne.

HNRK juhatus tegutses 2024. aastal järgnevas koosseisus:

* juhatuse esimees Kadri Englas
* juhatuse liige Mari-Liis Ööpik-Loks

**Tabel 1.** Nõukogu liikmetele maksti 2024. aastal tasu järgnevalt:

|  |  |  |  |
| --- | --- | --- | --- |
| **Amet** | **Nimi** | **Nõukogu liikme tasu (€)** | **Kokku** **(€)** |
| Nõukogu esimees  | Kersti Esnar | 360 | 3240 |
| Nõukogu liige/nõukogu esimees | Monika Haukanõmm | 240/360 | 1320 |
| Nõukogu liige | Annelii Jürgenson | 240/360 | 3120 |
| Nõukogu liige | Evelyn Liivamägi | 240 | 2880 |
| Nõukogu liige | Nikita Panjuškin | 240 | 480 |

Juhatuse esimehele Kadri Englasele maksti 2024. aastal tasu kokku 63 232,13 eurot, s.h tulemustasu 2500 eurot. Juhatuse liikmele Mari-Liis Ööpik-Loks maksti tasu kokku 56 656 eurot, s.h. tulemustasu 2250 eurot.

**Ülevaade sisekontrolli süsteemi toimimise kohta SA Haapsalu Neuroloogiline Rehabilitatsioonikeskus.**

Juhatuse tegevuse üle teostab kontrolli sihtasutuse nõukogu. Nõukogu tagab sihtasutuse juhtimise ja teostab järelevalvet nii nõukogu koosolekutel kui ka koosolekute vahelisel perioodil. Nõukogu liikmetele võimaldatakse ligipääs kõigile vajalikele dokumentidele ja töökorraldust reguleerivatele kordadele. HNRK tööprotsesside toimimist ja dokumentatsiooni ajakohasust hindavad sisekontrolli teostavad kvaliteedispetsialistid ja teised volitatud töötajad. Nõukogu teostas 2024. aastal sisekontrolli järjepidevalt. Järelevalve temaatikat käsitleti nõukogu koosolekutel. Haigla juhtimise läbipaistvuse ja protsesside korralduse tagab lähtumine EQUASS kvaliteedistandardist, mis on HNRK-s olnud kasutusel 2011. aastast. Standardi sertifikaat on hetkel kehtiv. Haigla avalikult veebilehelt on leitavad erinevad dokumendid: haigla tegevusaruanded, juhatuse ja nõukogu palgaandmed, hangete kord, planeeritavad hanked, teenuste hinnakiri, haiglat ja selle tööd tutvustavad materjalid, sh arengukava. Arutelu toimub regulaarsetel koosolekutel, kvaliteedispetsialistid ja teised volitatud töötajad kontrollivad rutiinselt nii ravi- kui ka juhtimisprotsesside tõhusust. Finantsprotsesside kontrolliks on HNRK-l audiitor, kes nõukogu ettepanekul sama jätkab ka 2024. aasta auditeerimisega. Regulaarselt kogutakse tagasisidet patsientidelt ja personalilt. Kogutud andmeid tutvustatakse haigla töötajatele ja nõukogule. 2024. aastal viidi juhatusele läbi 360-kraadi hindamine.